lv lv lv lv be lv lv lv lv lv lv lv lv lv eo hbs_lat en et et et et et et et lv lv lv lv lv tr fi lv eo lv lv fi lv cs lv lv lv lv lt sl lv lv lv lv es lv lv lv lv lv lv hbs_lat lv lv lv lv lv lv lv lv lv lv lv lv lv lv lv lv hbs_lat nl lv lv lv lv lv lv lv lv lv lv lv lv lv eo lv lv lv lv lv lv lv lt lv lv lv lv lv lv lv lv lv lv lv lv lv en lv lv lv lv lv lv lv en nl lv lv lv eo lv lv lv lv lv lv fi lv nl lv lv lv lv lv lv mg sl es lv lv es ceb lv lv lv lv de lv lv lv lv lv lv lv de lv lv lv lv lv lv lv lv lv lv lv lv lv lv lv lv lv nl lv lv lv lv lv lv lv lv lv lv lv lv lv lv lv lv lv lv lv lv lv lv lv hbs_lat lv lv lv lv lv lv lv lt lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv de lv de lv it lv de lv cs lv de lv de lv lv
Gulbenes novada uzņēmumu gada balva
Valsts atbalsts finanšu instrumentu veidā (ALTUM)
Līdz 30.septembrim startē pašvaldības uzņēmējdarbības grantu konkursā
Gulbenes novada pašvaldība jau no 2013.gada piedāvā jaunajiem uzņēmējiem iespēju piedalīties pašvaldības organizētajā uzņēmējdarbības ideju grantu konkursā, tādejādi saņemot finansiālu atbalstu savas uzņēmējdarbības idejas uzsākšanai vai attīstīšanai. Pieejamais grantu finansējums ideju startēšanai ir 50 000 EUR gadā.
Šogad grantu programma kļuvusi draudzīgāka uzņēmīgām idejām ar augstu eksporta potenciālu, paredzot granta finansējumu ar divtik lielāku apjomu līdz 10 000 EUR. Lokāla un nacionāla mēroga idejām, ar dzīvesstila uzņēmējdarbības konceptu, arvien pieejams ierastais iepazīšanās piedāvājums ar grantu līdz 5000 EUR.
Pamatojoties uz 2022.gada pirmā konkursa pieteikumu rezultātiem, līgumu ar pašvaldību noslēguši 3 biznesa ideju autori - SIA "CMD", Egija Kliesmete un SIA "WISE meal".  Līgums paredz atbalsta saņēmēja līdzfinansējumu vismaz 20% apmērā, projekta īstenošanu 12 mēnešu periodā, izveidojot jaunu pilnas slodzes darba vietu un nodrošinot atbilstošas iemaksas valsts budžetā visā uzraudzības periodā.
Pieejamais grantu finansējums 2022.gadā otrajā konkursa kārtā - 25 175 EUR!
Ja Tev ir jautājumi vai neskaidrības, sazinies ar pašvaldības speciālistu: Zane Pūcīte, [email protected], 64474918.
Komisijas izbraukuma vizīte pie Grantu konkursa “Starteris” atbalstu guvušajiem uzņēmējiem
2022.gada 22. un 23.augustā Gulbenes novada pašvaldības grantu konkursa komisija devās izbraukuma vizītē pie 2019. un 2020.gadā pašvaldības grantu konkursā “Starteris” atbalstu guvušajiem uzņēmējiem. Atbalsta programma “Starteris” paredzēja iespēju ideju autoriem saņemt līdz 5 000 euro neatmaksājamu finansiālu grantu, dzīvotspējīgu biznesa projektu uzsākšanai vai paplašināšanai. Izbraukuma vizītē grantu konkursa komisija klātienē iepazinās ar biznesa idejām, uzņēmumu darbību, apgūto granta finansējumu un tā izlietojumu, kā arī uzņēmēju nākotnes plāniem un iecerēm. Kopumā komisija viesojās pie 10 grantu konkursa dalībniekiem.
SIA “LEFF” – Līklīniju parkets “Bright wood interiors”, Egars Birže
SIA "LEFF" pamatdarbības virziens ir līklīniju parketa ražošana jeb grīdas seguma radīšana ar unikālu identitāti, estētisku šarmu. Uzņēmuma radītie produkti tiek ražoti pēc individuāla pasūtījuma. Uzņēmums specializējas divslāņu parketa ražošanā ar biezu virsējo cēlkoka kārtu, izceļot koksnes dabiskās formas. Pašvaldības grantu konkursa finansējums 5000 EUR apmērā piešķirts iekārtas iegādei, ražošanas kapacitātes kāpināšanai.
SIA "Dilles Fashion" - Eco print apģērbi, Irīna Abakoka
Dilles fashion idejas autore Irīna Abakoka ar pašvaldības grantu konkursa atbalstu atdzīvinājusi dabiskas audumu, krāsu vērtības ar eco print tehnoloģiju, radot unikālu apģērbu. Pašvaldības grantu konkursa finansējums 2840 EUR apmērā piešķirts aprīkojuma iegādei.
SIA "inTag" - Lāzertaga pakalpojumi, Renārs Biezais
Lazertag atraktīvais piedāvājums ir pieejams Gulbenes novada Stradu pagasta Šķieneros. Kādreizējā sporta namā ar vēsturiski nostaļģisku auru, ģimenēm un draugu kompānijām tiek piedāvāti sportiski, arī stratēģiskas spēles elementi ar ieroču iekārtām. Pašvaldības grantu konkursa finansējums 5000 EUR apmērā piešķirts 12 lazertag iekārtu iegādei.
SIA "Ruduu" - Pasākumu ēka "Šķūnis", Alise Rubene-Dūne
Projekta "Pasākumu ēka "Šķūnis"" mērķis ir dažādot viesmīlības un pasākumu norises vietu piedāvājumu, nodrošinot atbilstošu aprīkojumu dažāda veida notikumiem. Tā ir netradicionāla vieta pasākumiem - senā akmens šķūnī 170 m2 platībā. Pašvaldības grantu konkursa finansējums 4994 EUR apmērā piešķirts telpu labiekārtošanas darbiem un aprīkojuma iegādei.
SIA "Clean box" - tīrīšanas serviss, Andris Leišavnieks
"Clean box" veido atšķirīgu - individuālu mitrās un sausās tīrīšanas servisu. Pašvaldības grantu konkursa finansējums 4964 EUR apmērā piešķirts tīrīšanas iekārtu iegādei.
SIA "Telpa mums" - pasākumu vieta, Līga Zvirgzdiņa
"Telpa Mums" ir piemērota privātu pasākumu rīkošanai gan pieaugušajiem, gan bērniem. Telpas aprīkotas ar nelielu virtuvi, bumbu baseinu, kā arī āra teritorijā - kublu.  Pašvaldības grantu konkursa finansējums 5000 EUR apmērā piešķirts telpu labiekārtošanas darbiem un virtuves iekārtas, kubla un bumbu baseina iegādei.
SIA "Sunbeam Cosmetics" - dabīgā kosmētika, Evija Kreišmane
"Sunbeam Cosmetics" piedāvājumā ir cietas konsistences kosmētika, kas tiek iepakota dabai draudzīgā iepakojumā. Produkti ir dabīgi un videi draudzīgi.  Pašvaldības grantu konkursa finansējums 4200 EUR apmērā piešķirts iekārtu un inventāra iegādei, lai iekārtotu ražošanas telpas Gulbenē.
SIA "KlausāmNAMI" - klausāmgrāmatas, Mikus Bulmeisters
SIA "KlausāmNAMI" idejas autors ar LEADER projekta finansiālu atbalstu uzsācis klausāmgrāmatu ierakstu studijas izveidi, kurā ieraksta grāmatu lasījumus audio formātā, lai ar balss palīdzību celtu literāro darbu vērtību, pieejamību un kultūru latviešu sabiedrībā. Pašvaldības grantu konkursa finansējums 5000 EUR vērtībā piešķirts studijas izveidei un pilnveidošanai.
SIA "Afrek" - pulverkrāsotava, Raitis Zvejnieks
SIA "Afrek" darbojas trīs virzienos - pulverkrāsošana, smilšu strūklas apstrāde un metālapstrāde. Pašvaldības grantu konkursa finansējums 5000 EUR vērtībā piešķirts metāla apstrādes iekārtu iegādei.
SIA "Gaisīgais gardums" - cukurvates un popkorna ražošana, Elīna Audziša
Uzņēmums "Gaisīgais gardums" ražo dažādu garšu cukurvati un popkornu. Produktus iespējams iegādāties dažādos pasākumos, internetveikalā, kā arī vairākos veikalos. Pašvaldības grantu konkursa finansējums 5000 EUR vērtībā piešķirts popkorna un cukurvates aprīkojuma iegādei.
Aktualitātes LIAA Madonas biznesa inkubatorā
10. mai. 2022, 7 komentāri
LIAA Madonas biznesa inkubatorā pavasaris iesācies darbīgi – noslēgusies jauno inkubācijas un pirmsinkubācijas dalībnieku uzņemšana, kā arī papildinājies abu programmu absolventu pulks.
# 21. martā norisinājās konkurss uz iestāšanos inkubācijas (INK) programmā. Saņēmām 10 pieteikumus, bet konsultatīvā komisija klātienē noklausījās deviņas prezentācijas, kuru laikā komersanti izklāstīja turpmākos attīstības plānus, kā arī plānotās investīcijas. Pēc komisijas lēmuma Madonas biznesa inkubatora dalībnieku kopiena ir kļuvusi par 7 komersantiem bagātāka.
Gulbenē izveidota novadā ražotu preču tirdzniecības vieta
27. apr. 2022, 17 komentāri
Gulbenes novada vērtība ir #uzņēmībā. Varam lepoties ar pārtikas produktu ražotājiem, amatniekiem un mājražotājiem, kas rada atšķirīgus, pieprasītus produktus. Vajadzība koncentrētam vietējo produktu realizācijas tīklojumam ir aktuāls jau ilgtermiņā, diemžēl pašvaldībai ir ierobežotas iespējas praktiski veicināt šo aktivitāti. Tādēļ jo īpašs gandarījums par projekta rezultātu, kas ar pašvaldības uzņēmējdarbības konsultanta iniciatīva, to papildināja biedrības “Uzņēmēji Gulbenes novadā” atbalsts un uzņēmuma SIA “Gardums” atsaucība sadarbībai. Pateicoties labvēlīgiem sadarbības tīklojumiem šogad tika realizēts kopprojekts, kuram idejas pirmsākumi bija jau 2021.gada vasarā. Šobrīd individuāli uzrunāti uzņēmīgie novadnieki, kuri produktus jau nodevuši veikala tirdzniecības zonā. “Gardums” darbības laikā ir kļuvis par novada vizītkarti pilsētas un novada viesiem, kuri, pamatojoties uz pozitīvam atsauksmēm, ciemošanos novadā saista ar pieturu gardumu veikalā. Turpmāk ar veikala atsaucīgo komandu plānots papildināt piedāvājumu ar dāvanu komplektiem no Gulbenes novada ražotiem produktiem.
Par sadarbību novadnieki aicināti sazināties ar SIA "Gardums" saimnieci klātienē vai zvanot 26329841.
Bezmaksas online apmācības Tavai izaugsmei ar Google
20. apr. 2022, 92 komentāri
Google un Ekonomikas ministrija uzsāk bezmaksas apmācību programmu "Izaugsme ar Google"!
Paplašini savas zināšanas un prasmes tādās jomās kā e-komercija, eksports, digitālais mārketings un tehnoloģiju integrācija uzņēmējdarbībā.
Piesakies pieredzes apmaiņai Gulbenes novadā
13. apr. 2022, 13 komentāri
Biedrība "SATEKA" Gulbenes un Alūksnes lauku partnerības teritorijā aicina esošos un topošos tūrisma uzņēmējus, mājražotājus, amatniekus un tūrisma speciālistus piedalīties pieredzes apmaiņas pasākumā, kura laikā tiks apmeklēti Gulbenes novadā esošie uzņēmēji.
Ņemot vērā, ka VIETU SKAITS IEROBEŽOTS pieteikšanās BEZMAKSAS pieredzes apmaiņas pasākumam līdz š.g. 22.APRĪLIM:
Sūtot e-pastu – [email protected], norādot tajā vārdu, uzvārdu un telefona numuru vai
Zvanot uz SATEKAS biroju - +371 26330257 vai
Aizpildot reģistrācijas anketu: ej.uz/pieredzes_apmaina_26_04
Papildus jautājumu gadījumā ar biedrību "SATEKA" var sazināties, rakstot e-pastu - [email protected] vai zvanot +371 26330257 (birojs)!
Aktivitātes norisinās starpteritoriālā sadarbības projekta Nr.19-00-A019.332-000006 "Bānīša zemes labumi - 33 km garumā un platumā!" ietvaros.
Izsludināta pašvaldības grantu programma "UZŅĒMĪGI Gulbenes novadā"
5. apr. 2022, 25 komentāri
Ilgi gaidītā Gulbenes novada pašvaldības grantu programma jaunā - uzņēmīgākā versijā ir klāt!
Šī iespējams ir visjaudīgākā no programmām, kas izsludināta Vidzemē. 2022.gadā "STARTeris" transformējies "UZŅĒMĪBĀ", bet tās nav vienīgās izmaiņas. Pamanīsi, ka šogad grantu programma kļuvusi draudzīgāka uzņēmīgām idejām ar augstu eksporta potenciālu, paredzot granta finansējumu ar divtik lielāku apjomu līdz 10 000 EUR. Lokāla un nacionāla mēroga idejām, ar dzīvesstila uzņēmējdarbības konceptu, arvien pieejams ierastais iepazīšanās piedāvājums ar grantu līdz 5000 EUR.
Der zināt! Šogad grantu programma atgriezusies pie ierastā projekta īstenošanas 12 mēnešu perioda, ņemot vērā ekonomiskos un resursu izaicinājumus pēdējo pāris gadu laikā. Sasniedzamie projekta rezultāti arī kļuvuši eleastīgāki arī ideju autoriem ar sezonālu raksturu. Plašāk par iespējām, kritērijiem lasi konkursa nolikumā, skatīt šeit>>
Ja rodas jautājumi, sazinies ar pašvaldības pārstāvi, zvanot 64474920.
Kas jāzina, lai veiksmīgi sagatavotu LEADER projektu?
3. apr. 2022, 16 komentāri
21.aprīlī atpūtas vietā Rubeņi norisināsies seminārs potenciālajiem LEADER projektu iesniedzējiem "Kas jāzina, lai veiksmīgi sagatavotu LEADER projektu?".
Biedrība atgādina, ka 11.kārtas projektu pieteikumu iesniegšanas laiks ir no 17.04.2022.līdz 17.05.2022., plkst. 23:59:59.
Vairāk informācijas par projektu konkursa 11.kārtu: https://www.sateka.lv/leader-2014-2020-2/leader-2014-2020/
Informāciju par projektu konkursu un bezmaksas konsultācijas var saņemt biedrībā “SATEKA” birojā: Ābeļu ielā 17, Gulbene, Gulbenes novads.
Iepriekš piesakoties - nodrošinām klātienes un neklātienes (ZOOM tiešsaistes) konsultācijas projekta sagatavošanā!!!
Kontaktpersona: LEADER administratīvā vadītāja: Daiga Gargurne, tālr. 26330257; 29177019, e-pasts: [email protected]
Izsludināta LEADER 11.kārta uzņēmējdarbības veicināšanas projektiem Gulbenes novadā
17. mar. 2022, 10 komentāri
Biedrība "SATEKA" IZSLUDINA ATKLĀTU PROJEKTU IESNIEGUMU PIEŅEMŠANAS 11.KĀRTU UZŅĒMĒJDARBĪBAS ATTĪSTĪBAS PROJEKTIEM GULBENES NOVADĀ!
Projektu pieņemšanas 11.kārta tiek izsludināta Eiropas lauksaimniecības fonda lauku attīstībai (ELFLA) finansējuma saņemšanai Rīcībā 1.1. "Mikro (sīko) un mazo uzņēmumu izveidošana un esošo attīstība"!
Projektu iesniegumu iesniegšanas laiks ir no 2022.gada 17.aprīļa līdz 2022. gada 17.maija plkst.23:59 Lauku atbalsta dienesta Elektroniskās pieteikšanās sistēmā https://eps.lad.gov.lv/login.
Plašāka informācija ir pieejama biedrības mājaslapas www.sateka.lv sadaļā LEADER 2014-2020 un apakšsadaļā https://www.sateka.lv/leader.../leader-2014-2020
inOVĀCIJU dzīvais čats - tīklošanās pasākums katra mēneša pēdējā piektdienā
15. mar. 2022, Nav komentāru
Martā uzsākts inOVĀCIJU kurss ar regularitāti ~vienu reizi mēnesī neformālā gaisotnē satikties, tīkloties un vienam otru papildināt ar jauninājumiem no patērētāja, ražotāja, mārketinga resursu patērētāja viedokļa.
Ikmēneša (in)ovāciju tematika būs atšķirīga. To noteiksim kopā.
Jā, neatņemama pasākuma sastāvdaļa būs ovācijas par inovācijām produkta, uzņēmuma, novada vai nacionālā līmenī.Trešais dzīvais čats ar dzīviem cilvēkiem 29.aprīlī no plkst. 16:00 Rīgas ielā 47, Gulbenē (2.stāvs).
Līdzi ņemam to, kas pašiem garšo, kārojas, lai pēcpusdiena būtu "garda" smaržās un sarunās.
Aktuālajai informācijai seko līdzi:  https://www.facebook.com/UznemigiGulbenesNovada
Vidzemes inovāciju nedēļas ietvaros IT eksperti aicina uz biznesa konsultācijām
11. feb. 2022, 27 komentāri
Sagaidot Vidzemes inovāciju nedēļu, laikā no 14. līdz 18. februārim, Latvijas IT klasteris sadarbībā ar Cēsu Digitālo centru, organizē IT ekspertu konsultācijas, uz kurām tiek aicināti pieteikties visi Vidzemes uzņēmēji, kuriem interesējošas tēmas ir datu analītika, resursu vadība un e-komercija.
Ekspertu konsultācijas ir lieliska iespēja ikvienam uzņēmumam tikties ar IT nozares profesionāļiem, uzdot sev interesējošus jautājumus un kopīgi rast potenciālus risinājumus saviem izaicinājumiem. Tikšanās jeb ātrie "digitālie randiņi" notiks tiešsaistes platformā, kurā pēc reģistrācijas uzņēmuma pārstāvjiem būs iespēja iepazīties ar IT uzņēmumu profiliem un rezervēt laiku 20 minūšu sarunai. Dalība šajā iniciatīvā ir bezmaksas. Vairāk par pieteikšanos un konsultāciju gaitu iespējams uzzināt šeit: https://app.meltingspot.io/e/d8d898b1-4377-4b55-a3d9-640ccd10989d
LIAA piesaka 2022. gada pavasara uzņemšanu biznesa inkubatoros
9. feb. 2022, 34 komentāri
Latvijas Investīciju un attīstības aģentūras (LIAA) biznesa inkubatori izziņo 2022. gada pavasara uzņemšanu un aicina jaunos uzņēmējus un biznesa ideju autorus pieteikties pirmsinkubācijas vai inkubācijas programmai sava reģiona LIAA biznesa inkubatorā.
No 2022. gada 21. februāra līdz 21. martam tiks atvērta pieteikumu pieņemšana dalībai pirmsinkubācijas un inkubācijas programmās divpadsmit LIAA biznesa inkubatoros visā Latvijā.
Pirmsinkubācijas programma ir piemērota gan fiziskām, gan juridiskām personām, kuras vēlas izvērtēt savas biznesa idejas dzīvotspēju. Sešu mēnešu garumā programmas dalībniekiem ir iespēja saņemt visu nepieciešamo savas biznesa idejas attīstīšanai – aprīkotas darba telpas jeb kopradi, mentoru un citu uzņēmēju atbalstu, seminārus un mācības (ierobežojumu laikā apmācības tiek nodrošinātas tiešsaistē), kā arī vērtīgus kontaktus un pievienošanos lielākajai jauno uzņēmēju kopienai Latvijā.
LAD organizē vebināru par atbalstu pasākumā “Atbalsts ieguldījumiem pārstrādē”
5. jan. 2022, 12 komentāri
2022.gada 11.janvārī  plkst.10.00-12.00 Lauku atbalsta dienests organizē vebināru, lai pastāstītu par atbalsta saņemšanas nosacījumiem pasākumā “Atbalsts ieguldījumiem pārstrādē” (“Ieguldījumi materiālajos aktīvos” 4.2. apakšpasākums). Atbalstam varēs pieteikties no 2022. gada 10.janvāra līdz 10. februārim. Pasākuma mērķis ir palielināt lauksaimniecības produktu pārstrādes efektivitāti un produktu pievienoto vērtību, veicinot konkurētspējīgas kooperācijas un ilgtspējīgas lauksaimnieciskās ražošanas attīstību un inovāciju ieviešanu saimnieciskās darbības veicēju vidū.
"Sadales tīkls" izveidojis jaunu, funkcionālu e-rīku
14. nov. 2021, 101 komentāri
"Sadales tīkls" izveidojis e-vides pašapkalpošanās rīku - brīvās jaudas karti. Šajā digitālajā kartē ir apkopoti dati par:
sadales apakšstacijām un tajās pieejamo jaudu elektroenerģijas patēriņam un ģenerācijai,
trašu un aizsargjoslu tīrīšanām utt.
Rīks ir funkcionējošs un vērtīgs palīgs arī jaunu pieslēgumu maksu aprēķināšanai, norādot adresi, jaudas apmērus. Izmanto!
VID atsāks klientu apkalpošanu klātienē “zaļajā režīmā”
12. nov. 2021, 7 komentāri
Sākot no 2021.gada 22.novembra, klātienē "zaļajā režīmā" Gulbenes  novada valsts un pašvaldības vienotā klientu apkalpošanas centra telpās 1.stāvā, Ābeļu ielā 2, Gulbenē, būs pieejami Valsts ieņēmumu dienesta (VID) pakalpojumi. Klātienes apkalpošana notiks pēc iepriekšēja pieraksta, zvanot pa tālruni 64473257. Gan VID darbinieki, gan klienti varēs sniegt un saņemt klātienes pakalpojumus tikai ar derīgiem sadarbspējīgiem vakcinācijas vai pārslimošanas sertifikātiem.
Ierodoties klātienē, līdzi jābūt personu apliecinošam dokumentam (pase vai ID karte) un derīgam sadarbspējīgam vakcinācijas vai pārslimošanas sertifikātam.
Gulbenes novadā #uzņēmīgi attīsta komercdarbībai atbilstošu infrastruktūru
3. nov. 2021, 11 komentāri
Lizuma pagastā ir intensīvākā rūpnieciskā aktivitāte Gulbenes novada teritorijā, tāpēc, lai turpinātu vietas un uzņēmumu potenciāla attīstību, esam uzsākuši īstenot projektu, kura ietvaros tiks uzbūvēta ražošanas un noliktavas ēka ar biroja telpām 8414 m2 platībā.
Vietā, kur 2023.gadā sliesies ēka, jau ir noņemts melnzemes slānis un izveidots ierakums, lai sāktu pamatu izbūvi.
Projekta plānotās izmaksas paredzamas aptuveni 5 miljoni eiro, no kuriem aptuveni 3,97 miljonus segs Eiropas Reģionālās attīstības fonds.
Pēc ēkas nodošanas ekspluatācijā, jaunuzbūvētā ēka tiks nodota komersantu lietošanā nomas tiesību izsoles veidā. Izsoles noteikumi, komersantiem, kuri pretendēs telpu nomai, paredzēs atbildību sasniegt sekojošus rezultātus līdz 2023.gada beigām:
radīt 94 jaunas darba vietas;
nodrošināt pierādāmas privātās investīcijas 16 549 554 EUR apjomā jaunuzbūvētajā objektā.
Jaunizveidotās komerctelpas papildinās un veicinās Lizumā jau esošo aktīvo un stimulēs jaunu uzņēmējdarbību, tādējādi veicinot nodarbinātību un labklājību Gulbenes novada teritorijā.
7 gadīgajam Everestam savs zīmols
2. nov. 2021, 6 komentāri
Atbalstītas 3 #uzņēmīgas idejas
2. nov. 2021, Nav komentāru
Noslēgusies Gulbenes novada pašvaldības organizētā grantu konkursa “Starteris 2021” otrā kārta. Tajā finansējumu saņēma trīs uzņēmumi: kas piedāvās daudzveidīgu piepūšamo atrakciju nomu, ražos koka dizaina priekšmetus interjeram, mājdzīvniekiem, tiks modernizēts pašapkalpošanās karsto dzērienu automātu serviss. Kopējais  līguma apjoms ar pašvaldības līdzfinansējumu šajā kārtā veido 12 995 eiro. Visi projekta īstenotāji uzraudzības periodā 3 gadu ietvaros radīs 6 jaunas, pilnas slodzes darba vietas Gulbenes novada teritorijā, tādējādi ne tikai paplašinot preču un pakalpojumu piedāvājumu, bet arī veicinot nodarbinātību.
Pakalpojumu sniegšana ārkārtējās situācijas laikā
24. okt. 2021, 38 komentāri
Visa aktuālāk informācija par pakalpojumu sniegšanu ārkārtējās situācijas laikā: https://www.em.gov.lv/lv/covid-19
nosacījumi tirdzniecības nozares uzņēmumiem;
nosacījumiem saimniecisko pakalpojumu sniedzējiem;
informatīvie materiāli klientu informēšanai;
#atbalstsuzņēmējiem, kuru darbību ietekmējis #Covid19;
Centrālā statistikas pārvalde dati / #Covid19 saslimstības un vakcinācijas sociālekonomiskā analīze;
informācija dzīvojamo māju apsaimniekotājiem un iedzīvotājiem.
Raidījums "PĒDAS" - par zaļo biznesu
11. okt. 2021, 162 komentāri
Raidījuma viesis - novadnieks Kārlis Karolis.
Līdz 30.septembrim startē pašvaldības uzņēmējdarbības grantu konkursā
Komisijas izbraukuma vizīte pie Grantu konkursa “Starteris” atbalstu guvušajiem uzņēmējiem
Aktualitātes LIAA Madonas biznesa inkubatorā
Gulbenē izveidota novadā ražotu preču tirdzniecības vieta
Bezmaksas online apmācības Tavai izaugsmei ar Google
Piesakies pieredzes apmaiņai Gulbenes novadā
Izsludināta pašvaldības grantu programma "UZŅĒMĪGI Gulbenes novadā"
* attēliem ir ilustratīvs raksturs
Skaties plašāk! Uzņēmējdarbības iespējas Gulbenes novadā